Ոսկե ձի

Թայբեյի կինոփառատոն և մրցանակ Golden Horse (), Թայվանի մայրաքաղաք Թայբեյում անցկացվող ամենամյա կինոփառատոն և մրցանակաբաշխություն նույնանուն կինոմրցանակներով։

Golden Horse-ը Թայվանի ամենամյա մրցանակներից է հեռուստաարդյունաբերության մեջ Golden Bell Awards-ի և երաժշտության մեջ Golden Melody Awards-ի հետ։ Միաժամանակ այն համարվում է չինական շրջանի ամենահեղինակավոր չորս կինոմրցանակներից մեկը՝ Հոնկոնգի կինոմրցանակի և «Ոսկե աքաղաղ» ու «Հարյուր ծաղիկներ» մրցանակների հետ միասին։

Պատմություն 
Փառատոնը հիմնադրվել է 1962 թվականին Թայվանի կառավարության տեղեկատվական կենտրոնի կողմից թայվանական կինոյի զարգացման խթանման նպատակով, ինչին է նվիրվել «Mandarin Film Award Regulation of Year 1962» օրենսդրական ակտը, և դարձել է փառատոններից առաջինը, որը մասնագիտանում է հենց չինական կինոյում։

Փառատոնի և մրցանակի անվանումը (, այսինքն՝ «ոսկե ձի») ստեղծվել է որպես Ցզինմեն () և Մացզու () կղզեխմբերի անվանումների առաջին հիերոգլիֆների կոմբինացիա։

Կինոփառատոնի ավանդույթը և հիմնական կանոններ 
Golden Horse փառատոնը կազմակերպվում է Taipei Golden Horse Film Festival Executive Committee-ի կողմից, որոնք իրենց պատմության սկզբում ենթարկվում էին Թայվանի կառավարության տեղեկատվական կենտրոնին, իսկ ավելի ուշ՝ «Չինական Հանրապետության կինոզարգացման հիմնադրամին» (The Motion Picture Development Foundation of Republic of China)։ Կազմակերպիչները ներկայացնում են առաջադրումները ընթացիկ տարվա հուլիս-օգոստոս ամիսներին, կարճ ցանկը հայտարարվում է հոկտեմբերին երկաստիճան ընտրությունից հետո, ապա վերջնական հաղթողներն ընտրվում են ժյուրիի կողմից փակ քվեարկությամբ, հայտարարվում և պարգևատրվում են Թայբեյում կայանալիք մրցանակաբաշխության ժամանակ (չնայած եղել են կինոփառատոնի անցկացման մի քանի դեպքեր Թայվանի այլ խոշոր քաղաքներում), որպես կանոն, նոյեմբեր-դեկտեմբեր ամիսներին՝ առաջադրված ֆիլմերի մեկ ամիս շարունակվող ցուցադրությունից հետո։

Մրցույթին մասնակցության համար թույլատրվում են ցանկացած երկրի արտադրության ֆիլմեր (1996 թվականին հանվել է ՉԺՀ ֆիլմերի՝ մրցույթին մասնակցության սահմանափակումը), որոնց նկարահանումը ավարտվել է ոչ շուտ, քան նախորդ տարվա օգոստոսի 1-ը և որոնք չեն մանսակցել մրցույթին նախկինում, ինչպես նաև` բավարարում են երկու հիմնական չափանիշների․
 Ֆիլմը պետք է նկարահանված լինի հիմնականում (ավելի քան 50 %-ը) չինարենի ցանկացած բարբառով, կամ,
 Ռեժիսորը և ֆիլմի ստեղծման հիմնական խմբի նվազագույնը հինգ անդամ, յուրաքանչյուրը առանձին կատեգորիաներից, որոնք որոշվում են անհատական մրցանակների կատեգորիաներով (գլխավոր և երկրորդ պլանի կանանց և տղամարդկանց դերեր, սցենարիստ, օպերատոր, մոնտաժող և այլն), պետք է լինեն չինական ծագման։

Բացի այդ՝ ֆիլմերին ներկայացվում են մի շարք տեխնիկական պահանջներ, որոնք որոշվում են մինչև փառատոնը և այդ ընթացքում։

Մրցանակի կազմում ընդգրկված է ոսկե ձին, պարգևատրման դիպլոմը կամ հավաստագիրը, ինչպես նաև` մրցութային կատեգորիաների համար 50-ից մինչև 500 հազար NT$ (լիամետրաժ գեղարվեստական կինոֆիլմի համար)։

Ծանոթագրություններ

Արտաքին հղումներ 
 金馬獎官方網站 Կինոփառատոնի և կինոմրցանակի պաշտոնական կայք.
 Կինոմրցանակի բաժինը  Internet Movie Database կայքում.
 Taiwan Culture Portal: 47th Golden Horse Awards Herald a Renaissance in Taiwan’s Film Industry (in English) 
 http://sensesofcinema.com/2004/festival-reports/golden_horse/

Կինոփառատոներ Թայվանում